

REGJISTRI I KËRKESAVE DHE PËRGJIGJEVE 2026

	NR. RENDOR
	DATA E REGJISTRIMIT TË KËRKESËS
	OBJEKTI I KËRKESËS
	DATA E PËRGJIGJES
	PËRGJIGJE
	MËNYRA E PËRFUNDIMIT TË KËRKESËS
	TARIFA

	1
	27/03/2026
	Kërkesë për konfirmim mbi të drejtën e punësimit të personave me status azilkërkuesi
	30/03/2026
	Në pergjigje te emailit tuaj ne lidhje me "Kërkesë për konfirmim mbi të drejtën e punësimit të personave me status azilkërkuesi" iu bejme me dije se:
Shtetasit per te cilet kerkoni informacion jane kerkues se mbrojtjes nderkombetare, njeri prej tyre R.H.B ka filluar proceduren e percaktimit te statusit dhe eshte ne proces per t'u pajisur me leje qendrimi si azil kerkues, sapo te marre kete leje qendrimi me numer personal te njohur nga sistemi i taksave ai mund te punesohet. Ndersa shtetasi tjeter J.M.F nuk e ka filluar ende proceduren e percaktimit te statusit dhe si rrjedhoje nuk i ka lindur ende e drejta per t'u pajisur me leje qendrimi si azilkerkues. Gje qe e ben te pamundur punesimin e tij ne kete moment. 
Për këtë kategori personash nuk kërkohet pajisja me leje pune të veçantë, pasi e drejta për punësim buron drejtpërdrejt nga statusi i tyre si azil kerkues.
Megjithatë, ata duhet të jenë të pajisur me dokument identifikimi të vlefshëm si azil kerkues, (leje qendrimi). Punëdhënësi duhet të ndjekë procedurat standarde të parashikuara nga legjislacioni i punës dhe ai tatimor, konkretisht:
Lidhja e një kontrate pune në përputhje me Kodi i Punës i Republikës së Shqipërisë
Regjistrimi i punëmarrësit pranë autoriteteve tatimore dhe të sigurimeve shoqërore përmes sistemit e-Albania
Deklarimi i marrëdhënies së punës dhe pagesa e kontributeve të sigurimeve shoqërore dhe shëndetësore
Respektimi i të gjitha detyrimeve që burojnë nga legjislacioni i punës (orar, siguri në punë, paga minimale, etj.)
	E plotë
	Nuk ka

	2
	06.07.2026
	Kërkese për informim nga një institucion në lidhje me ndjekien e arsimit nga fëmijët kërkues për mbrojtje ndërkombëtare që qëndrojnë pranë QPA. 
	08.07.2026
	Numri aktual i fëmijëve kërkues për mbrojtje ndërkombëtare që qëndrojnë pranë Qendrës së Pritjes për Azil, ndarë sipas grupmoshës, pa të dhëna personale identifikuese:
· 0–3 vjeç: 2 fëmijë (një foshnjë 2 muajshe dhe një fëmijë 3 vjeç);
· 4–6 vjeç: 4 fëmijë (tre fëmijë 5 vjeç dhe një fëmijë 6 vjeç);
· 7–10 vjeç: 4 fëmijë (nga një fëmijë 7, 8, 9 dhe 10 vjeç);
· 11–14 vjeç: 5 fëmijë (tre fëmijë 11 vjeç, një fëmijë 13 vjeç dhe një fëmijë 14 vjeç);
15–17 vjeç: 1 fëmijë (17 vjeç
Numri i fëmijëve kërkues për mbrojtje ndërkombëtare që ndjekin arsimin parauniversitar gjatë vitit shkollor përkatës:
8 (tetë) fëmijë ndjekin shkollën dhe 4 (katër) fëmijë ndjekin kopështin. 1 (një) fëmijë është i porsalindur (2 muajsh) dhe 3 (tre) fëmijë janë në proces rikthimi në vendin e origjinës të cilët janë akomoduar në Qershor 2026 sëbashku me familjen e tyre.
Institucionin/Institucionet arsimore ku këta fëmijë ndjekin arsimin parauniversitar:
Fëmijët familjet e të cilëve kanë fituar statusin e Mbrojtje Plotësuese janë larguar duke vazhduar integrimin në komunitet në banesë me qera me asistencën e RMSA/UNHCR dhe kanë vazhduar shkollën në zonën ku ata banonin përkatësisht në shkollën “Vaçe Zela”, “Bashkim Fino”, Shkolla 9 vjecare Yrshek dhe “17 Shkurti Fresk” së fundmi familjet janë rikthyer në Qendrën  e Pritjes për Azil dhe sipas Udhëzimit Nr.10 Datë 17.05.2021 “Për regjistrimin dhe mbështetjen në institucionet arsimore parauniversitare publike të fëmijëve të personave në situatë migrimi/azili, refugjatë, të fëmijëve të huaj të pashoqëruar, të fëmijëve që kthehen nga migracioni, nga zonat e konfliktit apo fëmijë, viktima të trafikimit, në Republikën e Shqipërisë” në bashkëpunim me ZVA Kamëz dhe kërkesave të prindërve, fëmijët janë regjistruar në shkollën 9-vjeçare ‘Vllazërimi’ dhe Kopështi “1 Qershori” Babrru, Kamëz.
Mënyra se si realizohet referimi dhe regjitrimi i tyre në institucionet e arsimit parauniversitar:
Fëmijët e akomoduar në Qendrën e Pritjes për Azil janë të grupmoshave dhe kombësive të ndryshme, me nevoja dhe nivele të ndryshme të njohjes së gjuhës shqipe. Referimi dhe regjistrimi i tyre në institucionet e arsimit parauniversitar realizohet në përputhje me legjislacionin në fuqi, në bashkëpunim me Zyrën Vendore të Arsimit Parauniversitar (ZVA) Kamëz.
Pas identifikimit të fëmijëve në moshë shkollore, Qendra e Pritjes për Azil përgatit dhe përcjell pranë ZVA-së dokumentacionin përkatës, duke kërkuar regjistrimin e tyre në institucionet arsimore publike. Në përcaktimin e institucionit arsimor merren në konsideratë vendndodhja e Qendrës, grupmosha e fëmijës, niveli arsimor, kapacitetet e institucioneve arsimore, nevojat individuale të fëmijës, si dhe interesi më i lartë i tij. Pas përcaktimit të institucionit arsimor nga ZVA-ja, regjistrimi kryhet nga shkolla ose kopshti përkatës, në bashkëpunim me Qendrën e Pritjes për Azil dhe prindërit/kujdestarët. Për secilin fëmijë, institucioni arsimor harton një plan të individualizuar mbështetës, sipas nevojave të tij, me qëllim lehtësimin e integrimit, përshtatjen në mjedisin shkollor dhe ndjekjen me sukses të procesit mësimor.
Institucionet e përfshira në këtë proçes dhe rolin përkatës të secilit prej tyre:
Qendra e Pritjes për Azil: Identifikon fëmijët dhe koordinon procesin e referimit,Zyra Vendore Arsimore (ZVA): Përcakton institucionin arsimor për regjistrim, Institucioni arsimor: kryen regjistrimin, ndjek procesin dhe bashkëpunon me stafin e Qendrës së Pritjes për Azil dhe prindërit/kujdestarët për ndjekjen e procesit mësimor nga ana e fëmijëve.
Nëse fëmijët janë referuar ose regjistruar në të njëjtin institucion arsimor, arsyet e kësaj praktike, si dhe nëse janë shqyrtuar alternativa të tjera për regjistrim, duke marë në konsideratë vendodhjen, kapacitetet shkollore, nevojat e fëmijëve dhe përfshirjen e tyre në komunitetin shkollor:
Regjistrimi i fëmijëve në shkollë nga ana e Qendrës së Pritjes për Azil kryhet duke u bazuar në Udhëzimit Nr.10 Datë 17.05.2021 “Për regjistrimin dhe mbështetjen në institucionet arsimore parauniversitare publike të fëmijëve të personave në situatë migrimi/azili, refugjatë, të fëmijëve të huaj të pashoqëruar, të fëmijëve që kthehen nga migracioni, nga zonat e konfliktit apo fëmijë, viktima të trafikimit, në Republikën e Shqipërisë” Kreu I pika 3 e përcakton se regjistrimi i fëmijëve në arsimin parauniversitar dhe përcaktimi i institucionit ku do të vazhdojë mësimin nxënësi caktohet në bazë të vendbanimit ku ai është i vendosur. Por në të gjitha rastet Qendra e Pritjes për Azil në bashkëpunim me Institucionet kopetente të përmendura më lart ka vlerësuar lehtësimin e procesit të integrimit të fëmijëve duke pasur në konsideratë interesin më të lartë të fëmijës dhe duke vlerësuar çdo rast individualisht. 
Masat mbështetëse që ofrohen për fëmijët dhe familjet e tyre në lidhje me ndjekjen e arsimit parauniversitar, përfshirë orientimin, përkthimin, ndërmjetësimin kulturor, transportin, mbështetjen sociale dhe çdo formë tjetër ndihme:
Qendra e Pritjes për Azil në bashkëpunim me institucionet përgjegjëse dhe organizatat partnere ofron kursin e gjuhës shqipe të nevojshëm për lehtësimin e procesit të integrimit, në rastet e kërkesës për përkthyes në bashkëpunim me organizatën RMSA është asistuar me përkthyes, QPA ka mbajtur komunikim të vazhdueshëm me institucionet arsimore për të ndjekur ecurinë e proçesit. Për sa i përket transportit, institucioni arsimor ndodhet shumë afër Qendrës së Pritjes për Azil dhe fëmijët shoqërohen nga prindërit/kujdestarët ose stafi psiko-social por në të gjitha rastet kur është dashur transporti ai është mundësuar nga Qendra. Qendra e Pritjes për Azil ka një Psikolog dhe një Punonjës Social që ndjek mbarëvajtjen e fëmijëve në shkollë dhe çdo lloj problematike që mund të haset në bashkëpunim me Psikologun e shkollës, mësuesin ndihmës, mësuesit dhe drejtorinë e shkollës. Gjithashu Qendra e Pritjes për Azil mundëson të gjitha mjetet e nevojshme shkollore për fëmijët të cilët fillojnë vitin shkollor dhe librat jepen falas nga Shkolla me të njëjtat kushte si fëmijët Shqipëtarë në përputhje me parimin e barazisë dhe mosdiskriminimit.Për secilin fëmijë qëndjek arsimin,insitucioni arsimor harton një plan të individualizuar bazuar në nevojat e fëmijës me qëllim lehtësimin e integrimit në procesin mësimor dhe ndjekjen e ecurisë së tij.
Problematikat e evidentuara lidhur me frekuentimit, përshtatjen në mjedisin shkollor, komunikimin me prindërit/kujdestarët dhe vijueshmërinë e procesit arsimor:
Gjatë ndjekjes së arsimit parauniversitar nuk janë evidentuar problematika lidhur me frekuentimin, përshtatjen në mjedisin shkollor, komunikimin me prindërit dhe kujdestarët apo vijueshmërinë e procesit mësimor. Fëmijët janë integruar në komunitetin shkollor dhe kanë ndjekur procesin mësimor në kushte normale.
Bashkëpunimin e zhvilluar me strukturat arsimore vendore, Bashkinë Kamëz dhe institucione të tjera përgjegjëse për garantimin e ndjekjes së arsimit parauniversitar nga këta fëmijë:
Bashkëpunimi me ZVA, bashkinë Kamëz dhe institucionet e tjera përgjegjëse ka qënë gjithmonë i frytshëm për garantimin e të drejtës për arsimim për fëmijët e akomoduar në Qendrën e Pritjes për Azil.
Çdo marrëveshje, protokoll, praktikë bashkëpunimi, komunikim zyrtar apo dokument orientues që lidhet me ndjekjen e arsimit parauniversitar nga fëmijët kërkues për mbrojtje ndërkombëtare që qëndrojnë pranë Qendrës së Pritjes për Azil:
· Udhëzimit Nr.10 Datë 17.05.2021 “Për regjistrimin dhe mbështetjen në institucionet arsimore parauniversitare publike të fëmijëve të personave në situatë migrimi/azili, refugjatë, të fëmijëve të huaj të pashoqëruar, të fëmijëve që kthehen nga migracioni, nga zonat e konfliktit apo fëmijë, viktima të trafikimit, në Republikën e Shqipërisë”,
· Kërkesë zyrtare për regjistrim drejtuar ZVA Kamëz,

	E pote 
	Nuk ka



Gjatë muajit Gusht 2026 nuk ka pasur kërkesa për informacion
Gjatë muajit Shtator 2026 nuk ka pasur kërkesa për informacion

